CELEX: 32020R1230
Language: sl
Date: 2019-11-29 00:00:00
Title: Delegirana uredba Komisije (EU) 2020/1230 z dne 29. novembra 2019 o dopolnitvi Uredbe (EU) 2017/2402 Evropskega parlamenta in Sveta v zvezi z regulativnimi tehničnimi standardi, ki določajo podrobnosti vloge za registracijo repozitorija listinjenj in podrobnosti poenostavljene vloge za razširitev obsega registracije repozitorija sklenjenih poslov (Besedilo velja za EGP)

3.9.2020   
               
               
                  SL
               
               
                  Uradni list Evropske unije
               
               
                  L 289/345
               
            
         DELEGIRANA UREDBA KOMISIJE (EU) 2020/1230
         z dne 29. novembra 2019
         o dopolnitvi Uredbe (EU) 2017/2402 Evropskega parlamenta in Sveta v zvezi z regulativnimi tehničnimi standardi, ki določajo podrobnosti vloge za registracijo repozitorija listinjenj in podrobnosti poenostavljene vloge za razširitev obsega registracije repozitorija sklenjenih poslov
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2017/2402 Evropskega parlamenta in Sveta z dne 12. decembra 2017 o določitvi splošnega okvira za listinjenje in o vzpostavitvi posebnega okvira za enostavno, pregledno in standardizirano listinjenje ter o spremembah direktiv 2009/65/ES, 2009/138/ES in 2011/61/EU ter uredb (ES) št. 1060/2009 in (EU) št. 648/2012 (1) in zlasti tretjega pododstavka člena 10(7) Uredbe, če se nanaša na točki (b) in (c) prvega pododstavka navedenega odstavka,
         ob upoštevanju naslednjega:
         
                     (1)
                  
                  
                     Člen 7(2) Uredbe (EU) 2017/2402 zahteva, da se informacije o poslu listinjenja dajo na razpolago prek repozitorija listinjenj ali, kadar ni registriranega repozitorija v skladu s členom 10 navedene uredbe, prek spletnega mesta, ki izpolnjuje nekatere zahteve. Člen 10 Uredbe (EU) 2017/2402 določa pogoje in postopek za registracijo repozitorijev listinjenj, vključno z zahtevo po predložitvi vloge za registracijo ali v primeru repozitorijev sklenjenih poslov, ki so že registrirani v skladu s poglavjem 1 naslova VI Uredbe (EU) št. 648/2012 Evropskega parlamenta in Sveta (2) ali poglavja III Uredbe (EU) 2015/2365 Evropskega parlamenta in Sveta (3), vloge za razširitev obsega registracije za namene člena 7 Uredbe (EU) 2017/2402.
                  
               
                     (2)
                  
                  
                     Da bi se čim bolj zmanjšali dodatni operativni stroški za udeležence na trgu, bi morala pravila za registracijo repozitorijev listinjenj, vključno s pravili za registracijo z razširitvijo obsega registracije za namene člena 7 Uredbe (EU) 2017/2402, temeljiti na obstoječi infrastrukturi, operativnih postopkih in oblikah, ki so bili uvedeni v zvezi s poročanjem o poslih financiranja z vrednostnimi papirji in pogodbah o izvedenih finančnih instrumentih. Pravila o registraciji pa bi morala odražati tudi posebnosti listinjenj, vključno s kompleksnostmi, povezanimi z gostitvijo podatkov in dokumentacije o listinjenju, poleg tega bi morala odražati nedavni razvoj na trgu, kot je skupna uporaba identifikatorjev pravnih oseb, ki izboljšuje organizacijo in klasifikacijo informacij o pravnih osebah, ki jih je treba navesti v vlogi. Zaradi jasnosti in lažjega sklicevanja za vložnike je zaželeno, da pravila o registraciji upoštevajo vrstni red zadevnih zahtev iz Uredbe (EU) 2017/2402.
                  
               
                     (3)
                  
                  
                     Listinjenja so zelo zapleteni instrumenti, ki vključujejo veliko različnih vrst informacij, vključno z informacijami o značilnostih osnovnih izpostavljenosti, informacijami o njihovih denarnih tokovih, informacijami o strukturi listinjenja ter informacijami o pravnih in operativnih ureditvah, sklenjenih s tretjimi osebami. Zato je pomembno, da lahko potencialni repozitorij listinjenj dokaže ustrezno znanje in delovne izkušnje z listinjenjem ter zmogljivost za sprejemanje, obdelavo in dajanje na voljo ustreznih informacij iz Uredbe (EU) 2017/2402. Potencialni repozitoriji listinjenj bi morali biti tudi sposobni dokazati, da so njihovi zaposleni, sistemi, kontrole in postopki ustrezni za zagotavljanje skladnosti z zahtevami iz Uredbe (EU) 2017/2402.
                  
               
                     (4)
                  
                  
                     Repozitoriji listinjenj lahko opravljajo storitve, imenovane „pomožne storitve listinjenja“, ki so neposredno povezane z opravljanjem storitev, za katere se zahteva registracija repozitorija listinjenj v skladu z Uredbo (EU) 2017/2402 (v nadaljnjem besedilu: osnovne storitve listinjenja), in izhajajo iz opravljanja teh storitev. Na primer, repozitoriji listinjenj lahko nudijo raziskovalne ali svetovalne storitve potencialnemu izdajatelju listinjenj, ki uporabljajo podatke o listinjenju, ki so na voljo repozitoriju listinjenj. Repozitoriji listinjenj lahko opravljajo tudi pomožne storitve, ki niso niti neposredno povezane z opravljanjem osnovnih storitev listinjenja niti ne izhajajo iz njega (pomožne storitve, ki niso listinjenja). Vendar bi souporaba virov v repozitoriju listinjenj za opravljanje osnovnih storitev listinjenja in pomožnih storitev listinjenja ali celo pomožnih storitev, ki niso listinjenja, lahko povzročila širjenje negativnih učinkov operativnih tveganj med temi storitvami. Zato je za storitve, ki vključujejo potrjevanje, usklajevanje, obdelavo ali evidentiranje informacij, morda potrebna učinkovita operativna ločitev, da se prepreči tovrstno širjenje negativnih učinkov. Po drugi strani se lahko prakse, kot so skupni čelni sistemi, enotna točka za dostop do informacij ali uporaba istega osebja, zaposlenega v prodaji, enoti za zagotavljanje skladnosti s predpisi ali službi za pomoč uporabnikom, štejejo za manj dovzetne za širjenje negativnih učinkov in zato zanje ni nujno potrebna operativna ločenost. Od vložnikov vlog za registracijo repozitorija listinjenj bi bilo zato treba zahtevati dokaze, da imajo ustrezno operativno ločene vire, sisteme in postopke, ki se uporabljajo na tistih poslovnih področjih, ki so vključena v zagotavljanje osnovnih storitev listinjenja, ter vire, sisteme in postopke, ki se uporabljajo na drugih poslovnih področjih, povezanih z zagotavljanjem pomožnih storitev, ne glede na to, ali ta druga poslovna področja upravlja repozitorij listinjenj, pridruženi subjekt ali drug subjekt.
                  
               
                     (5)
                  
                  
                     Člen 10(5) Uredbe (EU) 2017/2402 predvideva poenostavljeno vlogo za razširitev obsega registracije, kadar repozitoriji sklenjenih poslov, registrirani v skladu z Uredbo (EU) št. 648/2012 ali v skladu z Uredbo (EU) 2015/2365, zaprosijo za razširitev obsega njihove obstoječe registracije repozitorija sklenjenih poslov za namene člena 7 Uredbe (EU) 2017/2402. Da bi se preprečilo podvajanje zahtev, bi bilo treba informacije, ki jih mora predložiti repozitorij sklenjenih poslov, ko zaprosi za razširitev obsega registracije, omejiti na podrobnosti o prilagoditvah, potrebnih za zagotovitev skladnosti z Uredbo (EU) 2017/2402.
                  
               
                     (6)
                  
                  
                     Ta uredba temelji na osnutku regulativnih tehničnih standardov, ki ga je Komisiji predložil Evropski organ za vrednostne papirje in trge (ESMA).
                  
               
                     (7)
                  
                  
                     V skladu s členom 10 Uredbe (EU) št. 1095/2010 Evropskega parlamenta in Sveta (4) je ESMA o osnutku regulativnih tehničnih standardov, na katerem temelji ta uredba, opravila javno posvetovanje, analizirala morebitne s tem povezane stroške in koristi ter zahtevala mnenje interesne skupine za vrednostne papirje in trge, ustanovljene s členom 37 navedene uredbe.
                  
               SPREJELA NASLEDNJO UREDBO:
         
            Člen 1
            Opredelitev pojmov
            V tej uredbi se uporabljajo naslednje opredelitve pojmov:
            
                        (1)
                     
                     
                        „uporabnik“ v zvezi z repozitorijem listinjenj pomeni:
                        
                                    (a)
                                 
                                 
                                    vsak subjekt iz člena 17(1) Uredbe (EU) 2017/2402;
                                 
                              
                                    (b)
                                 
                                 
                                    vsakega poročevalca v zvezi s tem repozitorijem listinjenj;
                                 
                              
                                    (c)
                                 
                                 
                                    vse druge stranke repozitorija listinjenj, ki uporabljajo osnovne storitve listinjenja, ki jih zagotavlja repozitorij listinjenj;
                                 
                              
                  
                        (2)
                     
                     
                        „poročevalec“ pomeni subjekt, določen v skladu s prvim pododstavkom člena 7(2) Uredbe (EU) 2017/2402;
                     
                  
                        (3)
                     
                     
                        „osnovne storitve listinjenja“ pomeni storitve, za opravljanje katerih se zahteva registracija repozitorija listinjenj v skladu z Uredbo (EU) 2017/2402;
                     
                  
                        (4)
                     
                     
                        „pomožne storitve listinjenja“ pomeni storitve, ki jih opravlja repozitorij listinjenj ter so neposredno povezane z opravljanjem osnovnih storitev listinjenja, ki jih zagotavlja navedeni repozitorij listinjenj, oziroma izhajajo iz njih;
                     
                  
                        (5)
                     
                     
                        „pomožne storitve, ki niso listinjenja“ pomeni storitve, ki niso niti osnovne storitve listinjenja niti pomožne storitve listinjenja;
                     
                  
                        (6)
                     
                     
                        naslednji izrazi imajo pomen, kot jim je določen v členu 2 Uredbe (EU) št. 648/2012:
                        
                                    (a)
                                 
                                 
                                    „skupina“;
                                 
                              
                                    (b)
                                 
                                 
                                    „nadrejeno podjetje“;
                                 
                              
                                    (c)
                                 
                                 
                                    „podrejeno podjetje“;
                                 
                              
                                    (d)
                                 
                                 
                                    „kapital“;
                                 
                              
                                    (e)
                                 
                                 
                                    „tesne povezave“;
                                 
                              
                                    (f)
                                 
                                 
                                    „odbor“;
                                 
                              
                  
                        (7)
                     
                     
                        „višje vodstvo“ pomeni osebo ali osebe, ki dejansko vodijo poslovanje repozitorija listinjenj, in izvršnega člana ali člane odbora.
                     
                  
         
            Člen 2
            Identifikacija, pravni status in vrsta listinjenja
            
               (1)   V vlogi za registracijo repozitorija listinjenj se opredelijo vložnik in dejavnosti, ki jih namerava vložnik opravljati in za katere se zahteva registracija repozitorija listinjenj.
            
            
               (2)   Za namene odstavka 1 vloga vsebuje zlasti:
               
                           (a)
                        
                        
                           ime podjetja vložnika, njegov pravni naslov v Uniji ter ime podjetja in pravni naslov vseh podrejenih podjetij in podružnic vložnika;
                        
                     
                           (b)
                        
                        
                           identifikator pravnih subjektov (LEI) vložnika, registriran pri fundaciji svetovnega identifikatorja pravnih subjektov (Global Legal Entity Identifier Foundation);
                        
                     
                           (c)
                        
                        
                           spletni naslov (URL) spletišča vložnika;
                        
                     
                           (d)
                        
                        
                           izpisek iz ustreznega poslovnega ali sodnega registra, ki kaže kraj pridobitve pravne osebnosti in obseg poslovne dejavnosti vložnika, ali drugo obliko potrjenega dokaza o kraju pridobitve pravne osebnosti in obsegu poslovne dejavnosti vložnika, ki velja na datum predložitve vloge za registracijo repozitorija listinjenj;
                        
                     
                           (e)
                        
                        
                           vrste listinjenj (posel ABCP ali posel, ki ni ABCP), metode prenosa tveganja (tradicionalno listinjenje ali sintetično listinjenje) in vrste osnovnih izpostavljenosti (stanovanjske nepremičnine, poslovne nepremičnine, do podjetij, iz naslova zakupa, do potrošnikov, iz naslova avtomobilov, kreditne kartice, netradicionalne izpostavljenosti), za katere želi biti vložnik registriran;
                        
                     
                           (f)
                        
                        
                           če je pristojni organ države članice, v kateri ima vložnik sedež, temu izdal dovoljenje ali ga registriral, ime pristojnega organa in vsako referenčno številko, povezano z dovoljenjem ali registracijo;
                        
                     
                           (g)
                        
                        
                           statut ali enakovredne pogoje ustanovitve in po potrebi drugo statutarno dokumentacijo, v kateri je navedeno, da vložnik opravlja osnovne storitve listinjenja;
                        
                     
                           (h)
                        
                        
                           ime in kontaktne podatke osebe, odgovorne za skladnost, ali vseh drugih zaposlenih, ki sodelujejo pri oceni skladnosti vložnika, v zvezi z zagotavljanjem osnovnih storitev listinjenja;
                        
                     
                           (i)
                        
                        
                           ime in kontaktne podatke kontaktne osebe za namene vloge;
                        
                     
                           (j)
                        
                        
                           program dejavnosti, vključno z lokacijo glavnih poslovnih dejavnosti vložnika;
                        
                     
                           (k)
                        
                        
                           vse pomožne storitve listinjenja ali pomožne storitve, ki niso listinjenje, ki jih vložnik opravlja ali jih namerava opravljati;
                        
                     
                           (l)
                        
                        
                           vse informacije o vseh sodnih, upravnih, arbitražnih ali drugih pravdnih postopkih v teku, ne glede na njihovo vrsto, v katerih je lahko vložnik stranka, zlasti zadevah na področju davkov in plačilne nesposobnosti ter kjer lahko pride do visokih finančnih stroškov ali grožnje ugledu, ali o končanih postopkih, ki lahko še vedno pomembno vplivajo na stroške repozitorija listinjenj.
                        
                     
            
               (3)   Vložnik na zahtevo med pregledom vloge za registracijo predloži ESMA dodatne informacije, kadar so te informacije potrebne za oceno sposobnosti vložnika, da izpolni ustrezne zahteve iz Uredbe (EU) 2017/2402, ter da lahko ESMA ustrezno razlaga in analizira dokumentacijo, ki jo je treba predložiti ali je že bila predložena.
            
            
               (4)   Kadar vložnik meni, da kakšna zahteva iz te uredbe zanj ne velja, jo v vlogi jasno navede in tudi razloži, zakaj zanj ne velja.
            
         
         
            Člen 3
            Organizacijska shema
            
               (1)   Vloga za registracijo repozitorija listinjenj vsebuje diagram, ki podrobno opisuje organizacijsko strukturo vložnika, vključno z vsemi pomožnimi storitvami listinjenja in pomožnimi storitvami, ki niso listinjenja.
            
            
               (2)   Diagram iz odstavka 1 vsebuje informacije o identiteti odgovorne osebe za vsako pomembno vlogo, vključno z identiteto vsakega člana višjega vodstva in oseb, ki dejansko vodijo posle morebitnih podrejenih podjetij in podružnic.
            
         
         
            Člen 4
            Korporativno upravljanje
            
               (1)   Vloga za registracijo repozitorija listinjenj vsebuje informacije o notranji politiki korporativnega upravljanja ter postopkih in pooblastilih višjega vodstva vložnika, vključno z upravnim odborom, njegovimi neizvršnimi člani in morebitnimi odbori.
            
            
               (2)   Informacije iz odstavka 1 opisujejo izbirni postopek, imenovanje, ocenjevanje uspešnosti ter razrešitev višjega vodstva.
            
            
               (3)   Če vložnik uporablja priznan pravilnik o korporativnem upravljanju, ga navede v vlogi za registracijo repozitorija listinjenj ter opiše vsa morebitna odstopanja od tega pravilnika.
            
         
         
            Člen 5
            Notranji nadzor
            
               (1)   Vloga za registracijo repozitorija listinjenj vsebuje podrobne informacije o sistemu notranjega nadzora vložnika, vključno z informacijami o njegovi funkciji zagotavljanja skladnosti, ocenjevanju tveganj, mehanizmih notranjega nadzora in ureditvah funkcije notranje revizije.
            
            
               (2)   Podrobne informacije iz odstavka 1 vsebujejo:
               
                           (a)
                        
                        
                           politike vložnika glede notranjega nadzora in postopke za zagotovitev doslednega in učinkovitega izvajanja teh politik;
                        
                     
                           (b)
                        
                        
                           vse politike, postopke in priročnike za spremljanje in ocenjevanje ustreznosti in učinkovitosti sistemov vložnika;
                        
                     
                           (c)
                        
                        
                           vse politike, postopke in priročnike v zvezi z nadzorom in zaščito sistemov vložnika za obdelavo informacij;
                        
                     
                           (d)
                        
                        
                           identiteto notranjih organov, pristojnih za oceno vsakršnih ugotovitev notranje kontrole.
                        
                     
            
               (3)   Vloga za registracijo repozitorija listinjenj vsebuje naslednje informacije v zvezi z dejavnostmi notranje revizije vložnika:
               
                           (a)
                        
                        
                           če obstaja Odbor za notranjo revizijo, njegovo sestavo, pristojnosti in odgovornosti;
                        
                     
                           (b)
                        
                        
                           pravilnik, metodologije, standarde in postopke njegove funkcije notranje revizije;
                        
                     
                           (c)
                        
                        
                           obrazložitev tega, kako vložnik razvija in izvaja pravilnik, metodologijo in postopke funkcije notranje revizije, pri čemer se upoštevajo značilnosti in obseg dejavnosti vložnika, njihova kompleksnost in tveganja;
                        
                     
                           (d)
                        
                        
                           delovni načrt za Odbor za notranjo revizijo za obdobje treh let od datuma vloge, ki se osredotoča na naravo in obseg dejavnosti vložnika, njihovo kompleksnost in tveganja.
                        
                     
         
         
            Člen 6
            Navzkrižje interesov
            
               (1)   Vloga za registracijo repozitorija listinjenj vsebuje naslednje informacije o politikah in postopkih, ki jih je vložnik vzpostavil za obvladovanje nasprotij interesov:
               
                           (a)
                        
                        
                           politike in postopke za čim hitrejše odkrivanje, obvladovanje, odpravljanje, blaženje in razkrivanje nasprotij interesov;
                        
                     
                           (b)
                        
                        
                           opis postopka, ki se uporablja za zagotavljanje, da so zadevne osebe seznanjene s politikami in postopki iz točke (a);
                        
                     
                           (c)
                        
                        
                           opis ravni in oblike ločevanja med različnimi poslovnimi funkcijami v organizaciji vložnika, vključno z opisom:
                           
                                       (i)
                                    
                                    
                                       ukrepov, sprejetih za preprečevanje ali nadzor izmenjave informacij med funkcijami, kadar se lahko pojavi tveganje nasprotja interesov;
                                    
                                 
                                       (ii)
                                    
                                    
                                       nadzora tistih, katerih glavne funkcije vključujejo interese, ki bi lahko bili v nasprotju z interesi stranke;
                                    
                                 
                     
                           (d)
                        
                        
                           vse druge ukrepe in kontrole, vzpostavljene za zagotavljanje, da se izvajajo politike in postopki iz točke (a) glede obvladovanja nasprotij interesov ter postopek iz točke (b).
                        
                     
            
               (2)   Vloga za registracijo repozitorija listinjenj vsebuje posodobljen popis obstoječih in morebitnih pomembnih nasprotij interesov, ki obstajajo v času predložitve vloge v zvezi z osnovnimi ali pomožnimi storitvami listinjenja ter tudi vsemi pomožnimi storitvami, ki niso listinjenja, ki jih je vložnik opravil ali prejel, ter opis, kako se ta nasprotja obvladujejo ali se bodo obvladovala. Popis vključuje nasprotja interesov, ki izhajajo iz naslednjih okoliščin:
               
                           (a)
                        
                        
                           vseh okoliščin, v katerih lahko vložnik ustvari finančni dobiček ali se izogne finančni izgubi v škodo stranke;
                        
                     
                           (b)
                        
                        
                           vseh okoliščin, v katerih ima lahko vložnik interes glede izida storitve, zagotovljene stranki, ki se razlikuje od interesa stranke glede tega izida;
                        
                     
                           (c)
                        
                        
                           vseh okoliščin, v katerih bi lahko imel vložnik spodbudo, da da prednost lastnim interesom ali interesom drugega uporabnika ali skupine uporabnikov pred interesi stranke, kateri se storitev zagotavlja;
                        
                     
                           (d)
                        
                        
                           vseh okoliščin, v katerih vložnik prejme ali bi lahko prejel spodbudo od katere koli osebe, ki ni stranka, v zvezi s storitvijo, ki jo zagotavlja stranki, v obliki denarja, blaga ali storitev, pri čemer se ne upoštevajo spodbude v obliki provizije ali pristojbin za to storitev.
                        
                     
            
               (3)   Kadar je vložnik del skupine, popis vključuje vsa obstoječa in morebitna pomembna nasprotja interesov, ki izhajajo iz drugih podjetij znotraj skupine, ter kako se ta nasprotja obvladujejo in blažijo.
            
         
         
            Člen 7
            Lastništvo repozitorija listinjenj
            
               (1)   Vloga za registracijo repozitorija listinjenj vsebuje:
               
                           (a)
                        
                        
                           seznam vseh oseb ali subjektov, ki imajo posredno ali neposredno v lasti pet ali več odstotkov lastniškega kapitala ali glasovalnih pravic vložnika ali katerih delež jim omogoča, da znatno vplivajo na upravljanje vložnika;
                        
                     
                           (b)
                        
                        
                           seznam vseh podjetij, v katerih imajo osebe iz točke (a) v lasti pet ali več odstotkov lastniškega kapitala ali glasovalnih pravic ali na upravljanje katerih imajo te osebe znaten vpliv.
                        
                     
            
               (2)   Če ima vložnik nadrejeno podjetje ali končno nadrejeno podjetje:
               
                           (a)
                        
                        
                           navede LEI, registriran pri fundaciji svetovnega identifikatorja pravnih subjektov, in pravni naslov nadrejenega podjetja ali končnega nadrejenega podjetja;
                        
                     
                           (b)
                        
                        
                           navede, ali ima nadrejeno podjetje ali končno nadrejeno podjetje dovoljenje ali je registrirano in je predmet nadzora, ter če je temu tako, referenčno številko in ime pristojnega nadzornega organa.
                        
                     
         
         
            Člen 8
            Lastniška shema
            
               (1)   Vloga za registracijo repozitorija listinjenj vsebuje diagram, ki prikazuje lastniške povezave znotraj skupine vložnika, tudi med končnim nadrejenim podjetjem, nadrejenim podjetjem, podrejenimi podjetji in drugimi povezanimi subjekti ali podružnicami.
            
            
               (2)   Podjetja iz diagrama iz odstavka 1 se označijo s polnim imenom, pravnim statusom, pravnim naslovom in LEI, registriranim pri fundaciji svetovnega identifikatorja pravnih subjektov.
            
         
         
            Člen 9
            Politike in postopki
            Politike in postopki, ki jih je treba zagotoviti v okviru vloge za registracijo repozitorija listinjenj, vsebujejo naslednje:
            
                        (a)
                     
                     
                        dokaze, da odbor odobrava politike ter da višje vodstvo odobrava postopke in je odgovorno za izvajanje in vzdrževanje teh politik in postopkov;
                     
                  
                        (b)
                     
                     
                        opis, kako se te politike in postopki sporočajo znotraj organizacije vložnika, kako se zagotavlja in spremlja skladnost s temi politikami in postopki na vsakodnevni ravni, in kdo je odgovoren za skladnost s temi politikami in postopki;
                     
                  
                        (c)
                     
                     
                        vse evidence, ki kažejo, da so zaposleni in tisti zaposleni, ki delujejo v okviru dogovora o zunanjem izvajanju, seznanjeni s temi politikami in postopki;
                     
                  
                        (d)
                     
                     
                        opis ukrepov, ki se sprejmejo v primeru kršitve teh politik in postopkov;
                     
                  
                        (e)
                     
                     
                        opis postopka za poročanje ESMA o vseh pomembnih kršitvah politik ali postopkov, ki lahko privedejo do kršitve pogojev za registracijo;
                     
                  
                        (f)
                     
                     
                        opis ureditev za hitro obveščanje ESMA o vseh načrtovanih pomembnih spremembah informacijskih sistemov vložnika pred njihovo uvedbo.
                     
                  
         
            Člen 10
            Skladnost s predpisi
            Vloga za registracijo repozitorija listinjenj vsebuje naslednje informacije o politikah in postopkih vložnika za zagotavljanje skladnosti z Uredbo (EU) 2017/2402:
            
                        (a)
                     
                     
                        opis vlog oseb, odgovornih za zagotavljanje skladnosti, in vseh drugih zaposlenih, ki sodelujejo pri ocenah skladnosti, vključno z opisom, kako se zagotavlja neodvisnost funkcije zagotavljanja skladnosti od drugih poslovnih funkcij;
                     
                  
                        (b)
                     
                     
                        notranje politike in postopke, ki so zasnovani za zagotavljanje, da vložnik, vključno z vodstvom in zaposlenimi, izpolnjuje določbe Uredbe (EU) 2017/2402, vključno z opisom vloge upravnega odbora in višjega vodstva;
                     
                  
                        (c)
                     
                     
                        najnovejše notranje poročilo o skladnosti z Uredbo (EU) 2017/2402, če je to na voljo, ki so ga pripravile osebe, pristojne za zagotavljanje te skladnosti, ali kateri koli drugi zaposleni, ki sodelujejo pri ocenjevanju skladnosti v organizaciji vložnika.
                     
                  
         
            Člen 11
            Kadrovske politike in postopki
            Vloga za registracijo repozitorija sklenjenih poslov vsebuje naslednje:
            
                        (a)
                     
                     
                        kopijo politike prejemkov za višje vodstvo, člane odbora in zaposlene v funkcijah vložnika, ki zadevajo tveganje in nadzor;
                     
                  
                        (b)
                     
                     
                        opis ukrepov, ki jih je vložnik sprejel za zmanjšanje tveganja prekomerne odvisnosti od posameznih zaposlenih.
                     
                  
         
            Člen 12
            Informacije o zaposlenih pri vložniku, ki sodelujejo pri opravljanju osnovnih storitev listinjenja
            Vloga za registracijo repozitorija listinjenj vsebuje naslednje informacije o zaposlenih pri vložniku, ki sodelujejo pri opravljanju osnovnih storitev listinjenja:
            
                        (a)
                     
                     
                        splošni seznam neposredno zaposlenih pri vložniku, vključno z njihovo vlogo in kvalifikacijami za vlogo;
                     
                  
                        (b)
                     
                     
                        podroben opis zaposlenih na področju informacijske tehnologije, ki so neposredno zaposleni za zagotavljanje osnovnih storitev listinjenja, vključno z vlogo in kvalifikacijami vsakega posameznika;
                     
                  
                        (c)
                     
                     
                        opis vlog in kvalifikacij vsakega posameznika, ki je odgovoren za notranjo revizijo, notranji nadzor, skladnost, oceno tveganja in notranji pregled;
                     
                  
                        (d)
                     
                     
                        identiteto zaposlenih in identiteto zaposlenih, ki delujejo v okviru dogovora o zunanjem izvajanju;
                     
                  
                        (e)
                     
                     
                        podrobnosti o usposabljanju za zaposlene o politikah in postopkih vložnika ter o dejavnostih repozitorija listinjenj, vključno z izpitom ali drugo vrsto formalne ocene, ki se zahteva za zaposlene v zvezi z opravljanjem osnovnih storitev listinjenja.
                     
                  Opis iz točke (b) prvega odstavka vključuje pisne dokaze o izkušnjah na področju informacijske tehnologije, ki jih ima vsaj en zaposleni, odgovoren za zadeve v zvezi z informacijsko tehnologijo.
         
         
            Člen 13
            Finančna poročila in poslovni načrti
            
               (1)   Vloga za registracijo repozitorija listinjenj vsebuje naslednje finančne informacije:
               
                           (a)
                        
                        
                           popoln dosje računovodskih izkazov vložnika, pripravljen v skladu s katerim koli od naslednjega:
                           
                                       (i)
                                    
                                    
                                       mednarodnimi standardi, sprejetimi v skladu s členom 3 Uredbe Evropskega parlamenta in Sveta (ES) št. 1606/2002 (5);
                                    
                                 
                                       (ii)
                                    
                                    
                                       nacionalnimi računovodskimi standardi države članice, v kateri ima vložnik sedež, kot se zahteva v skladu z Direktivo 2013/34/EU Evropskega parlamenta in Sveta (6);
                                    
                                 
                     
                           (b)
                        
                        
                           kadar se za računovodske izkaze vložnika opravi obvezna revizija v skladu s členom 2(1) Direktive 2006/43/ES Evropskega parlamenta in Sveta (7), računovodski izkazi zajemajo revizorjevo poročilo o letnih in konsolidiranih računovodskih izkazih;
                        
                     
                           (c)
                        
                        
                           če je vložnik v postopku revizije, ime in nacionalno registrsko številko zunanjega revizorja.
                        
                     
            
               (2)   Kadar finančne informacije iz odstavka 1 niso na voljo, vloga za registracijo repozitorija listinjenj vsebuje naslednje informacije o vložniku:
               
                           (a)
                        
                        
                           formalni obrazec z izjavo, ki prikazuje ustrezno raven sredstev in pričakovan poslovni položaj v šestih mesecih po registraciji repozitorija listinjenj;
                        
                     
                           (b)
                        
                        
                           medletno računovodsko poročilo, če računovodski izkazi za zahtevano obdobje iz aktov, določenih v odstavku 1, še niso na voljo;
                        
                     
                           (c)
                        
                        
                           izkaz finančnega položaja, kot je bilanca stanja, izkaz poslovnega izida, izkaz sprememb lastniškega kapitala in denarnih tokov, povzetek računovodskih usmeritev ter druga pojasnila, ki so določena v aktih iz odstavka 1.
                        
                     
            
               (3)   Vloga za registracijo repozitorija listinjenj vsebuje finančni poslovni načrt, ki vsebuje različne poslovne scenarije za opravljanje osnovnih storitev listinjenja v referenčnem obdobju najmanj treh let in vključuje naslednje informacije za vsak scenarij:
               
                           (a)
                        
                        
                           pričakovane prihodke iz vsake od naslednjih kategorij storitev, ki jih zagotavlja vložnik, navedene ločeno za vsako tovrstno kategorijo:
                           
                                       (i)
                                    
                                    
                                       osnovne storitve listinjenja;
                                    
                                 
                                       (ii)
                                    
                                    
                                       pomožne storitve listinjenja;
                                    
                                 
                                       (iii)
                                    
                                    
                                       osnovne storitve repozitorija sklenjenih poslov, povezane s centralnim zbiranjem in vodenjem evidenc o izvedenih finančnih instrumentih v skladu z Uredbo (EU) št. 648/2012;
                                    
                                 
                                       (iv)
                                    
                                    
                                       pomožne storitve repozitorija sklenjenih poslov, ki so neposredno povezane s centralnim zbiranjem in vodenjem evidenc o izvedenih finančnih instrumentih ter izhajajo iz teh dejavnosti v skladu z Uredbo (EU) št. 648/2012;
                                    
                                 
                                       (v)
                                    
                                    
                                       osnovne storitve repozitorija sklenjenih poslov, povezane s centralnim zbiranjem in vodenjem evidenc o poslih financiranja z vrednostnimi papirji v skladu z Uredbo (EU) 2015/2365;
                                    
                                 
                                       (vi)
                                    
                                    
                                       pomožne storitve repozitorija sklenjenih poslov, ki so neposredno povezane s centralnim zbiranjem in vodenjem evidenc o poslih financiranja z vrednostnimi papirji ter izhajajo iz teh dejavnosti v skladu z Uredbo (EU) 2015/2365;
                                    
                                 
                                       (vii)
                                    
                                    
                                       kombinirane pomožne storitve, ki so neposredno povezane z vsako od naslednjih kombinacij storitev ter iz njih izhajajo:
                                       
                                                   —
                                                
                                                
                                                   tako osnovne storitve listinjenja kot repozitorija sklenjenih poslov, povezane s centralnim zbiranjem in vodenjem evidenc o izvedenih finančnih instrumentih v skladu z Uredbo (EU) št. 648/2012,
                                                
                                             
                                                   —
                                                
                                                
                                                   tako osnovne storitve listinjenja kot repozitorija sklenjenih poslov, povezane s centralnim zbiranjem in vodenjem evidenc o poslih financiranja z vrednostnimi papirji v skladu z Uredbo (EU) 2015/2365,
                                                
                                             
                                                   —
                                                
                                                
                                                   tako osnovne storitve repozitorija sklenjenih poslov, povezane s centralnim zbiranjem in vodenjem evidenc o izvedenih finančnih instrumentih v skladu z Uredbo (EU) št. 648/2012, kot osnovne storitve repozitorija sklenjenih poslov, povezane s centralnim zbiranjem in vodenjem evidenc o poslih financiranja z vrednostnimi papirji v skladu z Uredbo (EU) 2015/2365;
                                                
                                             
                                 
                                       (viii)
                                    
                                    
                                       vse pomožne storitve, ki niso listinjenje, ne glede na to, ali se opravljajo v Uniji ali ne, ki jih registrira in nadzoruje javni organ;
                                    
                                 
                     
                           (b)
                        
                        
                           število poslov listinjenja, za katere vložnik pričakuje, da bodo na voljo uporabnikom iz člena 17(1) Uredbe (EU) 2017/2402;
                        
                     
                           (c)
                        
                        
                           fiksni in variabilni stroški opravljanja osnovnih storitev listinjenja.
                        
                     Različni poslovni scenariji, opredeljeni v finančnem poslovnem načrtu, vključujejo osnovni scenarij prihodkov, vsaj 20-odstotna pozitivna in negativna odstopanja od osnovnega scenarija prihodkov ter vsaj 20-odstotna pozitivna in negativna odstopanja od osnovnega pričakovanega števila poslov listinjenja, določenega v finančnem poslovnem načrtu.
            
            
               (4)   Vloga za registracijo repozitorija listinjenj vsebuje revidirane letne računovodske izkaze vsakega nadrejenega podjetja za tri poslovna leta pred datumom vložitve vloge, kadar so ti na voljo.
            
            
               (5)   Vloga za registracijo repozitorija listinjenj vsebuje naslednje informacije o vložniku:
               
                           (a)
                        
                        
                           opis morebitnih prihodnjih načrtov za ustanovitev podrejenih podjetij in njihovo lokacijo;
                        
                     
                           (b)
                        
                        
                           opis načrtovanih poslovnih dejavnosti, vključno s poslovnimi dejavnostmi podrejenih podjetij ali podružnic.
                        
                     
         
         
            Člen 14
            Viri informacijske tehnologije
            Vloga za registracijo repozitorija listinjenj vsebuje naslednje informacije o virih informacijske tehnologije:
            
                        (a)
                     
                     
                        podroben opis sistema informacijske tehnologije, ki ga vložnik uporablja za opravljanje osnovnih storitev listinjenja, vključno z opisom, kateri sistem informacijske tehnologije se bo uporabljal za posamezno vrsto listinjenja in vrsto osnovne izpostavljenosti, kot je navedeno v členu 2(2)(e);
                     
                  
                        (b)
                     
                     
                        ustrezne poslovne zahteve, funkcionalne in tehnične specifikacije, zmogljivost pomnilnika, nadgradljivost sistema (za izvajanje funkcij ter obravnavo večjih količin informacij za obdelavo in več zahtevkov za dostop), maksimalne omejitve velikosti podatkov, predloženih v skladu z Delegirano uredbo Komisije (EU) 2020/1229 (8), arhitekturno in tehnično zasnovo sistema, podatkovni model in podatkovne tokove ter delovanje in upravne postopke in priročnike;
                     
                  
                        (c)
                     
                     
                        podroben opis uporabniških zmogljivosti, ki jih je vložnik razvil za opravljanje storitev za uporabnike;
                     
                  
                        (d)
                     
                     
                        politike in postopke na področju vlaganja in posodabljanja virov informacijske tehnologije vložnika, vključno s ciklom pregledovanja in razvoja vložnikovih sistemov ter politiko glede različic in testiranj;
                     
                  
                        (e)
                     
                     
                        dokument, ki podrobno opisuje, kako je vložnik uvedel predloge za poročanje prek sheme razširljivega označevalnega jezika (XML), določene v prilogah k Izvedbeni uredbi Komisije (EU) 2020/1225 (9), prilogah k Izvedbeni uredbi (EU) 2020/1227 (10) in vseh dodatnih sporočilih XML, pri čemer uporabi specifikacije, ki jih da na voljo ESMA;
                     
                  
                        (f)
                     
                     
                        politike in postopke za obravnavo kakršnih koli sprememb predlog za poročanje iz prilog k Izvedbeni uredbi (EU) 2020/1225.
                     
                  
         
            Člen 15
            Mehanizmi za zbiranje in razpoložljivost informacij
            
               (1)   Vloga za registracijo repozitorija listinjenj vsebuje:
               
                           (a)
                        
                        
                           podroben opis postopka in virov, metod in kanalov, ki jih bo vložnik uporabljal za zagotavljanje pravočasnega, strukturiranega in celovitega zbiranja podatkov od poročevalcev, skupaj z izvodom priročnikov za poročanje, ki so na voljo poročevalcem;
                        
                     
                           (b)
                        
                        
                           opis virov, metod in kanalov, ki jih bo vložnik uporabljal za zagotavljanje neposrednega in takojšnjega dostopa do informacij iz členov 2 do 8 Delegirane uredbe (EU) 2020/1224 (11) subjektom iz člena 17(1) Uredbe (EU) 2017/2402, skupaj z izvodom uporabniških priročnikov in notranjih postopkov, ki so potrebni za pridobitev takega dostopa;
                        
                     
                           (c)
                        
                        
                           opis postopkov, ki jih bo vložnik uporabljal za izračun celovitosti podatkov iz člena 3 Delegirane uredbe (EU) 2020/1229, ter opis virov, metod in kanalov, ki jih bo vložnik uporabljal za zagotavljanje neposrednega in takojšnjega dostopa do rezultatov tega izračuna celovitosti podatkov subjektom iz člena 17(1) Uredbe (EU) 2017/2402 v skladu z navedeno uredbo, skupaj z izvodom uporabniških priročnikov in notranjih postopkov, ki so potrebni za pridobitev takega dostopa.
                        
                     
            
               (2)   Podroben opis iz točke (a) odstavka 1:
               
                           (a)
                        
                        
                           razlikuje med avtomatiziranimi in ročnimi viri, metodami in kanali;
                        
                     
                           (b)
                        
                        
                           če je kateri od virov, metod ali kanalov ročen:
                           
                                       (i)
                                    
                                    
                                       opišite, kako so ti viri, metode ali kanali nadgradljivi, kot je navedeno v točki (b) člena 14 te uredbe;
                                    
                                 
                                       (ii)
                                    
                                    
                                       opišite posebne postopke, ki jih je vložnik vzpostavil za zagotovitev, da so ti viri, metode in kanali v skladu s členom 24 te uredbe.
                                    
                                 
                     
         
         
            Člen 16
            Pomožne storitve
            Kadar vložnik vloge za registracijo repozitorija listinjenj, podjetje iz vložnikove skupine ali podjetje, s katerim ima vložnik sklenjen sporazum v zvezi z osnovnimi storitvami listinjenja, ponuja pomožne storitve listinjenja ali pomožne storitve, ki niso listinjenje, ali njihovo ponudbo načrtuje, vloga za registracijo vsebuje:
            
                        (a)
                     
                     
                        opis pomožnih storitev listinjenja ali pomožnih storitev, ki niso listinjenja, ki jih vložnik ali podjetje v vložnikovi skupini opravlja ali načrtuje opravljati, ter opis vsakršnega sporazuma, ki ga morebiti ima vložnik s podjetji, ki ponujajo takšne storitve, ter kopije teh sporazumov;
                     
                  
                        (b)
                     
                     
                        postopke in politike, ki zagotavljajo potrebno raven operativne ločenosti virov, sistemov, informacij in postopkov med vložnikovimi osnovnimi storitvami listinjenja in vsakršnimi pomožnimi storitvami listinjenja ali pomožnimi storitvami, ki niso listinjenje, ne glede na to, ali storitev opravlja vložnik, podjetje v njegovi skupini ali katero koli drugo podjetje, s katerim je vložnik sklenil sporazum.
                     
                  
         
            Člen 17
            Višje vodstvo in člani upravnega odbora
            Vloga za registracijo repozitorija listinjenj vsebuje naslednje informacije o vsakem članu višjega vodstva:
            
                        (a)
                     
                     
                        izvod življenjepisa člana, vključno z naslednjimi informacijami, če so relevantne za oceno ustreznosti izkušenj in znanja člana za opravljanje njegovih odgovornosti:
                        
                                    (i)
                                 
                                 
                                    pregled posrednješolskega izobraževanja člana;
                                 
                              
                                    (ii)
                                 
                                 
                                    zaposlitveno zgodovino člana z datumi, položaji, ki jih je zasedal, in opisom njegovih nalog;
                                 
                              
                                    (iii)
                                 
                                 
                                    poklicne kvalifikacije, ki jih ima član, skupaj z datumom pridobitve kvalifikacij in statusom članstva v ustrezni poklicni zbornici;
                                 
                              
                  
                        (b)
                     
                     
                        podrobne informacije o znanju in izkušnjah v zvezi z listinjenjem ter upravljanjem, delovanjem in razvojem informacijske tehnologije;
                     
                  
                        (c)
                     
                     
                        natančne informacije o kazenskih obsodbah v zvezi z opravljanjem finančnih ali podatkovnih storitev ali v zvezi z dejanji goljufije ali poneverbe, zlasti prek uradnega potrdila, če je na voljo v zadevni državi članici;
                     
                  
                        (d)
                     
                     
                        izjavo, ki jo podpiše član in v kateri je navedeno, ali:
                        
                                    (i)
                                 
                                 
                                    je bil obsojen kakršnega koli kaznivega dejanja na področju opravljanja finančnih ali podatkovnih storitev ali v zvezi z dejanji goljufije ali poneverbe;
                                 
                              
                                    (ii)
                                 
                                 
                                    je bila v kakršnem koli disciplinskem postopku, ki ga je sprožil regulativni organ ali vladni organ ali agencija, sprejeta za člana neugodna odločitev ali zoper njega poteka takšen postopek, ki še ni zaključen;
                                 
                              
                                    (iii)
                                 
                                 
                                    je bila v civilnem postopku pred sodiščem v zvezi z opravljanjem finančnih ali podatkovnih storitev ali zaradi neprimernega ravnanja ali goljufije pri upravljanju podjetja sprejeta za člana neugodna sodna odločba;
                                 
                              
                                    (iv)
                                 
                                 
                                    je bil član upravnega odbora ali višjega vodstva podjetja, katerega registracijo ali dovoljenje je razveljavil regulativni organ;
                                 
                              
                                    (v)
                                 
                                 
                                    mu je bila zavrnjena pravica do opravljanja dejavnosti, za katere se zahteva registracija ali dovoljenje regulativnega organa;
                                 
                              
                                    (vi)
                                 
                                 
                                    je bil član upravnega odbora ali višjega vodstva podjetja, ki je bilo v postopku insolventnosti ali likvidacije, medtem ko je bil član zaposlen v podjetju ali v enem letu od dne, ko član v podjetju ni bil več zaposlen;
                                 
                              
                                    (vii)
                                 
                                 
                                    je bil član upravnega odbora ali višjega vodstva podjetja, ki mu je regulativni organ izrekel neugodno odločitev ali kazen;
                                 
                              
                                    (viii)
                                 
                                 
                                    je bil kako drugače kaznovan, suspendiran ali je dobil prepoved ali je bil predmet druge sankcije v zvezi z goljufijo, poneverbo ali opravljanjem finančnih ali podatkovnih storitev s strani vlade, regulativnega organa ali strokovnega organa;
                                 
                              
                                    (ix)
                                 
                                 
                                    je bilo članu zaradi kršitev ali poklicne malomarnosti prepovedano opravljanje nalog direktorja oziroma katere koli druge vodstvene funkcije ali pa je bil razrešen z delovnega mesta oziroma drugega položaja v podjetju;
                                 
                              
                  
                        (e)
                     
                     
                        izjavo o morebitnih nasprotjih interesov, ki jih ima lahko član pri opravljanju svojih nalog, in kako se ta nasprotja obvladujejo.
                     
                  
         
            Člen 18
            Preglednost pravil dostopa
            
               (1)   Vloga za registracijo repozitorija listinjenj vsebuje:
               
                           (a)
                        
                        
                           politike in postopke, v skladu s katerimi bodo različne vrste uporabnikov poročale in dostopale do informacij, ki se centralno zbirajo, pripravijo in hranijo v repozitoriju listinjenj, vključno z vsakršnim postopkom, ki uporabnikom omogoča dostop do informacij, vpogled vanje ter preverjanje ali spreminjanje informacij, ki jih hrani repozitorij listinjenj, kot tudi postopke, ki se uporabljajo za ugotovitev istovetnosti uporabnikov, ki dostopajo do repozitorija listinjenj;
                        
                     
                           (b)
                        
                        
                           izvod pogojev, ki določajo pravice in obveznosti različnih vrst uporabnikov v zvezi z informacijami, ki jih hrani repozitorij listinjenj;
                        
                     
                           (c)
                        
                        
                           opis različnih kategorij dostopa, ki so na voljo uporabnikom;
                        
                     
                           (d)
                        
                        
                           podroben opis politik in postopkov za dostop, da se uporabnikom zagotovi nediskriminatoren dostop do informacij, ki jih hrani repozitorij listinjenj, vključno z:
                           
                                       (i)
                                    
                                    
                                       vsakršno omejitvijo dostopa;
                                    
                                 
                                       (ii)
                                    
                                    
                                       razlikami glede pogojev ali omejitev dostopa med poročevalci in med različnimi subjekti, navedenimi v členu 17(1) Uredbe (EU) 2017/2402;
                                    
                                 
                                       (iii)
                                    
                                    
                                       opisom, kako politike in postopki za dostop zagotavljajo, da je dostop kar najmanj omejen, in kateri postopki obstajajo za izpodbijanje in odpravo omejitve ali zavrnitve dostopa;
                                    
                                 
                     
                           (e)
                        
                        
                           podroben opis politik in postopkov za dostop, v skladu s katerimi imajo drugi ponudniki storitev nediskriminatoren dostop do informacij, ki jih hrani repozitorij listinjenj, kadar je zadevni poročevalec dal pisno, prostovoljno in preklicljivo soglasje, vključno z:
                           
                                       (i)
                                    
                                    
                                       vsakršno omejitvijo dostopa;
                                    
                                 
                                       (ii)
                                    
                                    
                                       razlikami glede pogojev ali omejitev dostopa;
                                    
                                 
                                       (iii)
                                    
                                    
                                       opisom, kako politike in postopki za dostop zagotavljajo, da je dostop kar najmanj omejen, in kateri postopki obstajajo za izpodbijanje in odpravo omejitve ali zavrnitve dostopa;
                                    
                                 
                     
                           (f)
                        
                        
                           opis kanalov in mehanizmov za javno razkritje postopkov potencialnim in dejanskim uporabnikom, s katerimi lahko ti uporabniki nato dostopajo do informacij, ki jih hrani repozitorij listinjenj, ter za javno razkritje postopkov potencialnim in dejanskim poročevalcem, s katerimi lahko ti nato dajo informacije na voljo prek vložnika.
                        
                     
            
               (2)   Informacije iz točk (a) do (d) odstavka 1 se navedejo za vsako od naslednjih kategorij uporabnikov:
               
                           (a)
                        
                        
                           osebje in drugo osebje, povezano z vložnikom, tudi znotraj iste skupine;
                        
                     
                           (b)
                        
                        
                           originatorje, sponzorje in subjekte s posebnim namenom pri listinjenju (kot da so ena kategorija);
                        
                     
                           (c)
                        
                        
                           subjekte, navedene v členu 17(1) Uredbe (EU) 2017/2402;
                        
                     
                           (d)
                        
                        
                           druge ponudnike storitev;
                        
                     
                           (e)
                        
                        
                           vse druge kategorije uporabnikov, ki jih opredeli vložnik (z informacijami, navedenimi ločeno za vsako kategorijo posebej).
                        
                     
         
         
            Člen 19
            Preglednost cenovne politike
            Vloga za registracijo repozitorija sklenjenih poslov vsebuje opis:
            
                        (a)
                     
                     
                        vložnikovih cenovnih politik, vključno z vsemi obstoječimi popusti, rabati ter pogoji upravičenosti do takšnih znižanj;
                     
                  
                        (b)
                     
                     
                        vložnikovih struktur pristojbin za opravljanje osnovnih in pomožnih storitev listinjenja, vključno z ocenjenimi stroški vsake od teh storitev, skupaj s podrobnostmi o metodah za izračun ločenih stroškov, ki jih ima lahko vložnik pri opravljanju osnovnih storitev listinjenja in pomožnih storitev listinjenja, ter pristojbinami, ki jih vložnik zaračuna za posredovanje informacij drugemu repozitoriju listinjenj in za prejemanje informacij, ki jih posreduje drugi repozitorij listinjenj;
                     
                  
                        (c)
                     
                     
                        metod, ki jih vložnik uporablja za javno objavo informacij iz točk (a) in (b), vključno z izvodom strukture pristojbin, ki ločuje med osnovnimi storitvami listinjenja in pomožnimi storitvami listinjenja, če jih vložnik opravlja.
                     
                  
         
            Člen 20
            Operativno tveganje
            
               (1)   Vloga za registracijo repozitorija listinjenj vsebuje:
               
                           (a)
                        
                        
                           natančen opis razpoložljivih sredstev in postopkov za ugotavljanje ter zmanjšanje operativnega tveganja in katerega koli drugega pomembnega tveganja, ki mu je vložnik izpostavljen, vključno z izvodom vseh zadevnih politik, metodologij, notranjih postopkov in priročnikov, pripravljenih v ta namen;
                        
                     
                           (b)
                        
                        
                           opis likvidnih neto sredstev, ki se financirajo z lastniškim kapitalom, za kritje morebitnih splošnih poslovnih izgub, da bi še naprej lahko opravljal osnovne storitve listinjenja kot delujoče podjetje;
                        
                     
                           (c)
                        
                        
                           oceno zadostnosti vložnikovih finančnih sredstev za namene kritja operativnih stroškov pri prenehanju ali reorganizaciji ključnih dejavnosti in storitev v obdobju najmanj 9 mesecev;
                        
                     
                           (d)
                        
                        
                           vložnikov načrt neprekinjenega poslovanja in opis politike za posodabljanje tega načrta, vključno z:
                           
                                       (i)
                                    
                                    
                                       vsemi poslovnimi procesi, viri, postopki stopnjevanja in s tem povezanimi sistemi, ki so ključni za zagotavljanje osnovnih storitev listinjenja vložnika, vključno z vsemi ustreznimi zunanjimi storitvami in vložnikovimi strategijo, politiko ter cilji za neprekinjeno izvajanje navedenih procesov;
                                    
                                 
                                       (ii)
                                    
                                    
                                       vsemi dogovori, sklenjenimi z drugimi ponudniki infrastrukture finančnega trga, vključno z drugimi repozitoriji listinjenj;
                                    
                                 
                                       (iii)
                                    
                                    
                                       dogovori za zagotavljanje minimalne ravni delovanja ključnih funkcij in pričakovano obdobje, potrebno za ponovno vzpostavitev navedenih funkcij;
                                    
                                 
                                       (iv)
                                    
                                    
                                       najdaljšim sprejemljivim obdobjem za ponovno vzpostavitev poslovnih procesov in sistemov, ob upoštevanju rokov za poročanje iz člena 7(1) Uredbe (EU) 2017/2402 in količine informacij, ki jih mora vložnik obdelati v enem četrtletju;
                                    
                                 
                                       (v)
                                    
                                    
                                       postopki za obravnavo evidentiranja izrednih dogodkov in pregledov;
                                    
                                 
                                       (vi)
                                    
                                    
                                       programom rednega testiranja, ki zagotavlja, da se bodo izvajali ustrezni testi, da se zajame primeren razpon možnih scenarijev v kratkoročnem in srednjeročnem obdobju, vključno z, vendar ne omejeno na sistemske napake, naravne nesreče, motnje v komunikaciji, izgubo ključnega osebja in nezmožnost uporabe prostorov, ki se stalno uporabljajo, ter ki zagotavlja tudi, da se s testi ugotovi, kako se strojna oprema, programska oprema in komunikacija odzivajo na morebitne grožnje, skupaj z rezultati in nadaljnjimi ukrepi, ki izhajajo iz testov in tistih sistemov, za katere se je izkazalo, da niso kos nekaterim scenarijem, za katere so bili testirani;
                                    
                                 
                                       (vii)
                                    
                                    
                                       številom drugih razpoložljivih tehničnih in operativnih prostorov, njihovo lokacijo in viri teh prostorov v primerjavi z glavnimi prostori ter razpoložljivimi postopki neprekinjenega poslovanja v primeru, da je treba uporabiti nadomestne prostore;
                                    
                                 
                                       (viii)
                                    
                                    
                                       informacijami o dostopu do sekundarnih poslovnih prostorov, ki zaposlenim omogočajo neprekinjeno opravljanje osnovnih storitev listinjenja, če prostori glavne pisarne niso na voljo;
                                    
                                 
                                       (ix)
                                    
                                    
                                       načrti, postopki in ureditvami za obravnavo nujnih primerov in zagotavljanje varnosti osebja;
                                    
                                 
                                       (x)
                                    
                                    
                                       načrti, postopki in ureditvami za obvladovanje kriz, usklajevanje splošnih prizadevanj za neprekinjeno poslovanje in določitev zmožnosti za njihovo pravočasno (v času, ki ga vložnik določi za ponovno vzpostavitev poslovnih procesov) in učinkovito aktivacijo, mobilizacijo in stopnjevanje;
                                    
                                 
                                       (xi)
                                    
                                    
                                       načrti, postopki in ureditvami za ponovno vzpostavitev delov sistemov, aplikacij in infrastrukture vložnika v času, ki ga vložnik določi za ponovno vzpostavitev poslovnih procesov;
                                    
                                 
                                       (xii)
                                    
                                    
                                       podrobnostmi o usposabljanju osebja o delovanju ureditev neprekinjenega poslovanja, vlogah posameznikov pri tem, tudi posebnega osebja za varnostne operacije, ki se lahko takoj odzove na motnje pri zagotavljanju storitev;
                                    
                                 
                     
                           (e)
                        
                        
                           opis ureditev za zagotavljanje osnovnih storitev listinjenja vložnika v primeru motenj ter sodelovanja uporabnikov in drugih tretjih oseb v teh ureditvah;
                        
                     
                           (f)
                        
                        
                           opis ureditev vložnika za objavo na njegovem spletnem mestu in hitro obveščanje organa ESMA in drugih uporabnikov o prekinitvah storitev ali motnjah povezave ter o času, ki je po ocenah potreben za ponovno vzpostavitev rednega opravljanja storitev;
                        
                     
                           (g)
                        
                        
                           opis ureditev vložnika, ki njegovemu osebju omogočajo stalno spremljanje delovanja sistemov informacijske tehnologije v realnem času.
                        
                     
            
               (2)   Vloga za registracijo repozitorija listinjenj vključuje izvod politik in postopkov za zagotovitev pravilnega prenosa informacij drugim repozitorijem listinjenj in preusmeritev tokov poročanja na druge repozitorije listinjenj.
            
         
         
            Člen 21
            Zunanje izvajanje
            
               (1)   Vložnik, ki za opravljanje dejavnosti v njegovem imenu sklene sporazum s tretjimi osebami, vključno s podjetji, s katerimi ima tesne vezi, v vlogi za registracijo repozitorija listinjenj navede dokaze, da je tretja oseba sposobna in zmožna zanesljivo in strokovno izvajati te dejavnosti.
            
            
               (2)   Vloga za registracijo repozitorija listinjenj vsebuje vse naslednje:
               
                           (a)
                        
                        
                           opis obsega dejavnosti, ki bodo oddane v zunanje izvajanje, pa tudi podrobnosti in razpon, v katerem se te dejavnosti oddajo v zunanje izvajanje;
                        
                     
                           (b)
                        
                        
                           kopijo zadevnih sporazumov o ravni storitev z jasno opredeljenimi vlogami in odgovornostmi, metrikami in cilji za vsako ključno zahtevo za vložnika, ki se odda v zunanje izvajanje, metodami, ki se uporabljajo za spremljanje ravni storitev funkcij, oddanih v zunanje izvajanje, ter ukrepi ali dejanji, ki jih je treba izvesti, če cilji glede ravni storitev niso doseženi;
                        
                     
                           (c)
                        
                        
                           kopijo pogodb, ki urejajo te sporazume o ravni storitev, vključno z identifikacijo tretje osebe, ki opravlja storitve;
                        
                     
                           (d)
                        
                        
                           kopijo zunanjih poročil o dejavnostih, oddanih v zunanje izvajanje, če so na voljo;
                        
                     
                           (e)
                        
                        
                           podrobnosti o organizacijskih ukrepih in politikah za zunanje izvajanje in z njim povezana tveganja, kot je določeno v odstavku 4.
                        
                     
            
               (3)   V vlogi za registracijo se dokaže, da zunanje izvajanje ne zmanjšuje zmožnosti vložnika za opravljanje funkcij višjega vodstva ali upravljalnega organa.
            
            
               (4)   Vloga za registracijo repozitorija listinjenj vsebuje zadostne informacije za prikaz, kako ostaja vložnik odgovoren za vse dejavnosti, oddane v zunanje izvajanje, in opis organizacijskih ukrepov, ki jih je vložnik sprejel za zagotovitev:
               
                           (a)
                        
                        
                           da tretja oseba, ki opravlja storitve, učinkovito in v skladu z veljavnimi zakoni in regulativnimi zahtevami opravlja dejavnosti, oddane v zunanje izvajanje, ter ustrezno obravnava odkrite nepravilnosti;
                        
                     
                           (b)
                        
                        
                           da vložnik odkrije tveganja v zvezi z dejavnostmi, oddanimi v zunanje izvajanje, in ustrezno redno spremlja ta tveganja;
                        
                     
                           (c)
                        
                        
                           da ima vložnik ustrezne nadzorne postopke za dejavnosti, oddane v zunanje izvajanje, vključno z učinkovitim nadzorom teh dejavnosti in njihovih tveganj;
                        
                     
                           (d)
                        
                        
                           ustreznega neprekinjenega izvajanja dejavnosti, oddanih v zunanje izvajanje.
                        
                     Za namene točke (d) prvega pododstavka vložnik predloži informacije o ureditvah za neprekinjeno poslovanje tretje osebe, ki opravlja storitve, vključno z vložnikovo oceno kakovosti teh ureditev neprekinjenega poslovanja in po potrebi morebitnimi izboljšavami ureditev neprekinjenega poslovanja, ki jih je zahteval vložnik.
            
            
               (5)   Kadar tretjo osebo, ki opravlja storitve, nadzoruje regulativni organ, vloga za registracijo vsebuje tudi informacije, ki dokazujejo, da tretja oseba, ki opravlja storitve, sodeluje z navedenim organom v zvezi z dejavnostmi, oddanimi v zunanje izvajanje.
            
         
         
            Člen 22
            Varnost
            
               (1)   Vloga za registracijo repozitorija sklenjenih poslov vsebuje dokaze o naslednjem:
               
                           (a)
                        
                        
                           da so njegovi sistemi informacijske tehnologije zaščiteni pred zlorabo ali nepooblaščenim dostopom;
                        
                     
                           (b)
                        
                        
                           da so njegovi informacijski sistemi, kot so opredeljeni v členu 2(a) Direktive 2013/40/EU Evropskega parlamenta in Sveta (12), zaščiteni pred napadi;
                        
                     
                           (c)
                        
                        
                           da nepooblaščeno razkritje zaupnih informacij ni mogoče;
                        
                     
                           (d)
                        
                        
                           da je poskrbljeno za varnost in celovitost informacij, ki jih prejme v skladu z Uredbo (EU) 2017/2402.
                        
                     
            
               (2)   Vloga vsebuje dokaze, da ima vložnik vzpostavljeno ureditev za hitro in pravočasno odkrivanje in obvladovanje tveganj iz odstavka 1.
            
            
               (3)   V zvezi s kršitvami fizičnih in elektronskih varnostnih ukrepov iz odstavkov 1 in 2 vloga vsebuje dokaze, da ima vložnik vzpostavljene ureditve za hitro in pravočasno:
               
                           (a)
                        
                        
                           obveščanje ESMA o incidentu, ki je sprožil kršitev;
                        
                     
                           (b)
                        
                        
                           predložitev poročila o incidentu ESMA, v katerem so navedeni narava in podrobnosti incidenta, sprejeti ukrepi za obvladovanje incidenta in sprejete pobude za preprečevanje podobnih incidentov;
                        
                     
                           (c)
                        
                        
                           obveščanje uporabnikov o incidentu, če je kršitev vplivala nanje.
                        
                     
         
         
            Člen 23
            Postopki preverjanja
            
               (1)   Vloga za registracijo repozitorija listinjenj vsebuje opis politik in postopkov, ki jih je vložnik vzpostavil za:
               
                           (a)
                        
                        
                           ugotovitev istovetnosti uporabnika, ki dostopa do sistemov vložnika;
                        
                     
                           (b)
                        
                        
                           odobritev in dovolitev evidentiranja informacij, ki jih je vložnik prejel v skladu z Uredbo (EU) 2017/2402 za ustrezno listinjenje;
                        
                     
                           (c)
                        
                        
                           skladnost s členi 2 do 4 Delegirane uredbe (EU) 2020/1229;
                        
                     
                           (d)
                        
                        
                           preverjanje in označevanje podvojenih predložitev;
                        
                     
                           (e)
                        
                        
                           opredelitev informacij, ki jih ni prejel, če se razpoložljivost teh informacij zahteva v skladu s členom 7(1) Uredbe (EU) 2017/2402.
                        
                     
            
               (2)   Vloga vsebuje tudi dokumentacijo, v kateri je več podrobno opisanih primerov, vključno z grafičnimi elementi, ki dokazujejo, da vložnik izpolnjuje obveznosti iz odstavka 1. V zvezi s točko (c) odstavka 1 se navede več podrobno opisanih primerov za vsako preverjanje iz člena 4 Delegirane uredbe (EU) 2020/1229.
            
         
         
            Člen 24
            Kakovost predloženih informacij
            V zvezi z informacijami, ki jih vložnik predloži v skladu z Delegirano uredbo (EU) 2020/1229, vloga za registracijo repozitorija listinjenj vsebuje podroben opis postopkov, ki jih ima vložnik za zagotovitev, da daje pravilno na voljo informacije, ki jih je prejel od poročevalcev, in da sam ne doda kakršne koli napake ali izpusti informacij.
         
         
            Člen 25
            Zaupnost
            
               (1)   Vloga za registracijo repozitorija listinjenj vsebuje podroben opis notranjih politik, postopkov in mehanizmov, ki preprečujejo:
               
                           (a)
                        
                        
                           kakršno koli neupravičeno uporabo informacij, ki jih vložnik hrani;
                        
                     
                           (b)
                        
                        
                           razkritje zaupnih informacij;
                        
                     
                           (c)
                        
                        
                           komercialno uporabo informacij, ki jih hrani vložnik, kadar je taka uporaba prepovedana.
                        
                     
            
               (2)   Opis iz odstavka 1 vsebuje opis notranjih postopkov glede dovoljenj zaposlenih za uporabo gesel za dostop do informacij, pri čemer se navede namen zaposlenih in obseg podatkov, do katerih se dostopa, in kakršne koli omejitve glede uporabe informacij.
            
            
               (3)   Vložniki ESMA predložijo informacije o postopkih za vodenje dnevnika, v katerem je naveden vsak zaposleni, ki dostopa do informacij, ki jih hrani vložnik, čas dostopa, narava informacij, do katerih se dostopa, in namen.
            
         
         
            Člen 26
            Politika glede vodenja evidenc
            
               (1)   Vloga za registracijo repozitorija listinjenj vsebuje naslednje informacije:
               
                           (a)
                        
                        
                           sisteme, politike in postopke vodenja evidenc, ki se uporabljajo za zagotovitev, da vložnik informacije, ki jih poročevalec prek vložnika da na voljo v skladu z Uredbo (EU) 2017/2402, evidentira in hrani v skladu s členom 80(3) Uredbe (EU) št. 648/2012, kot se uporablja s členom 10(2) Uredbe (EU) 2017/2402;
                        
                     
                           (b)
                        
                        
                           podroben opis sistemov, politik in postopkov vodenja evidenc, ki se uporabljajo za zagotovitev, da se informacije, ki jih poročevalec prek vložnika da na voljo v skladu z Uredbo (EU) 2017/2402, spremenijo ustrezno in v skladu z ustreznimi zakonodajnimi ali regulativnimi zahtevami;
                        
                     
                           (c)
                        
                        
                           informacije o prejemu in upravljanju informacij, ki jih poročevalec prek vložnika da na voljo v skladu z Uredbo (EU) 2017/2402, vključno z opisom vseh politik in postopkov, ki jih ima vložnik za zagotovitev:
                           
                                       (i)
                                    
                                    
                                       pravočasnega in točnega evidentiranja prejetih informacij;
                                    
                                 
                                       (ii)
                                    
                                    
                                       vodenja evidence v dnevniku poročanja o vseh prejetih informacijah, ki se nanašajo na prejem, spremembo ali zaključek posla listinjenja;
                                    
                                 
                                       (iii)
                                    
                                    
                                       da se informacije hranijo tako na spletu kot zunaj njega;
                                    
                                 
                                       (iv)
                                    
                                    
                                       ustreznega razmnoževanja informacij za namene neprekinjenega poslovanja.
                                    
                                 
                     
            
               (2)   Vloga za registracijo vključuje tudi politike in postopke vložnika za takojšnje evidentiranje in hranjenje vsaj 10 let po zaključku listinjenja preverjanj, potrjevanj in informacij, ki jih je vložnik predložil v skladu z Delegirano uredbo (EU) 2020/1229.
            
         
         
            Člen 27
            Plačilo pristojbin
            Vloga za registracijo repozitorija listinjenj vsebuje dokaz o plačilu pristojbin za registracijo iz člena 16 Uredbe (EU) 2017/2402.
         
         
            Člen 28
            Preverjanje točnosti in popolnosti vloge
            
               (1)   Vse informacije, predložene ESMA med postopkom registracije, imajo priložen dopis, ki ga podpišeta člana upravnega odbora vložnika in njegovega višjega vodstva, s čimer potrdita točnost in popolnost predloženih informacij po njuni najboljši vednosti, in sicer z datumom predložitve.
            
            
               (2)   Informacijam se priloži tudi ustrezna pravna poslovna dokumentacija, ki potrjuje točnost informacij iz vloge, kadar je to potrebno in je na voljo.
            
         
         
            Člen 29
            Zahteve glede informacij za registrirani repozitorij sklenjenih poslov, ki želi opravljati osnovne storitve listinjenja
            
               (1)   Vloga v skladu s členom 10(5)(b) Uredbe (EU) 2017/2402 za razširitev obsega registracije za namene člena 7 navedene uredbe vsebuje informacije in dokumentacijo, ki se zahtevajo v naslednjih določbah te uredbe:
               
                           (a)
                        
                        
                           členu 2, razen točke (d) odstavka 2;
                        
                     
                           (b)
                        
                        
                           členu 3;
                        
                     
                           (c)
                        
                        
                           členu 5, razen točke (d) odstavka 2;
                        
                     
                           (d)
                        
                        
                           členu 6;
                        
                     
                           (e)
                        
                        
                           členu 9;
                        
                     
                           (f)
                        
                        
                           členu 10(b),
                        
                     
                           (g)
                        
                        
                           členu 12;
                        
                     
                           (h)
                        
                        
                           členu 13(2);
                        
                     
                           (i)
                        
                        
                           členih 14, 15 in 16;
                        
                     
                           (j)
                        
                        
                           členu 17(b) in členu 17(e);
                        
                     
                           (k)
                        
                        
                           členih 18 do 24;
                        
                     
                           (l)
                        
                        
                           členu 25(2);
                        
                     
                           (m)
                        
                        
                           členih 26, 27 in 28.
                        
                     
            
               (2)   Informacije in dokumentacija, ki se zahtevajo s katero koli določbo te uredbe, ki ni zajeta v odstavku 1, se vključijo v vlogo le, če v času vložitve vloge obstaja razlika med vsebino teh informacij ali dokumentacije in vsebino, ki je bila nazadnje pred tem predložena ESMA v skladu s poglavjem 1 naslova VI Uredbe (EU) št. 648/2012 ali poglavjem III Uredbe (EU) 2015/2365, kot je ustrezno.
            
            
               (3)   Za namene tega člena se šteje, da sklicevanja na vlogo za registracijo v odstavkih 3 in 4 člena 2 ter v členih 3 do 28 vključujejo sklicevanje na vlogo za razširitev obsega registracije.
            
         
         
            Člen 30
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 29. novembra 2019
            
               
                  Za Komisijo
               
               
                  Predsednik
               
               Jean Claude JUNCKER
            
         
         
            (1)  UL L 347, 28.12.2017, str. 35.
         
            (2)  Uredba (EU) št. 648/2012 Evropskega parlamenta in Sveta z dne 4. julija 2012 o izvedenih finančnih instrumentih OTC, centralnih nasprotnih strankah in repozitorijih sklenjenih poslov (UL L 201, 27.7.2012, str. 1).
         
            (3)  Uredba (EU) 2015/2365 Evropskega parlamenta in Sveta z dne 25. novembra 2015 o preglednosti poslov financiranja z vrednostnimi papirji in ponovne uporabe ter spremembi Uredbe (EU) št. 648/2012 (UL L 337, 23.12.2015, str. 1).
         
            (4)  Uredba (EU) št. 1095/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za vrednostne papirje in trge) in o spremembi Sklepa št. 716/2009/ES ter razveljavitvi Sklepa Komisije 2009/77/ES (UL L 331, 15.12.2010, str. 84).
         
            (5)  Uredba (ES) št. 1606/2002 Evropskega parlamenta in Sveta z dne 19. julija 2002 o uporabi mednarodnih računovodskih standardov (UL L 243, 11.9.2002, str. 1).
         
            (6)  Direktiva 2013/34/EU Evropskega parlamenta in Sveta z dne 26. junija 2013 o letnih računovodskih izkazih, konsolidiranih računovodskih izkazih in povezanih poročilih nekaterih vrst podjetij, spremembi Direktive 2006/43/ES Evropskega parlamenta in Sveta ter razveljavitvi direktiv Sveta 78/660/EGS in 83/349/EGS (UL L 182, 29.6.2013, str. 19).
         
            (7)  Direktiva 2006/43/ES Evropskega parlamenta in Sveta z dne 17. maja 2006 o obveznih revizijah za letne in konsolidirane računovodske izkaze, spremembi direktiv Sveta 78/660/EGS in 83/349/EGS ter razveljavitvi Direktive Sveta 84/253/EGS (UL L 157, 9.6.2006, str. 87).
         
            (8)  Delegirana uredba Komisije (EU) 2020/1229 z dne 29. novembra 2019 o dopolnitvi Uredbe (EU) 2017/2402 Evropskega parlamenta in Sveta v zvezi z regulativnimi tehničnimi standardi o operativnih standardih za repozitorije listinjenj za zbiranje, združevanje in primerjavo podatkov, dostop do podatkov ter preverjanje njihove celovitosti in točnosti (glej stran 335 tega Uradnega lista).
         
            (9)  Izvedbena uredba Komisije (EU) 2020/1225 z dne 29. oktobra 2019 o določitvi izvedbenih tehničnih standardov v zvezi s formatom in standardiziranimi predlogami za predložitev informacij ter podrobnosti o listinjenju, ki jih morajo zagotoviti originator, sponzor in subjekt s posebnim namenom pri listinjenju (glej stran 217 tega Uradnega lista).
         
            (10)  Izvedbena uredba Komisije 2020/1227 z dne 12. novembra 2019 o določitvi izvedbenih tehničnih standardov v zvezi s predlogami za zagotavljanje informacij v skladu z zahtevami za uradno obvestilo o STS (glej stran 315 tega Uradnega lista) .
         
            (11)  Delegirana uredba Komisije (EU) 2020/1224 z dne 16. oktobra 2019 o dopolnitvi Uredbe (EU) 2017/2402 Evropskega parlamenta in Sveta v zvezi z regulativnimi tehničnimi standardi za določitev informacij in podrobnosti o listinjenju, ki jih morajo zagotoviti originator, sponzor in subjekt s posebnim namenom pri listinjenju (glej stran 1 tega Uradnega lista).
         
            (12)  Direktiva 2013/40/EU Evropskega parlamenta in Sveta z dne 12. avgusta 2013 o napadih na informacijske sisteme in nadomestitvi Okvirnega sklepa Sveta 2005/222/PNZ (UL L 218, 14.8.2013, str. 8).